আতিফ আসলাম
আতিফ আসলাম (উর্দু: عاطف اسلم‎‎; জন্ম: ১২ মার্চ ১৯৮৩) একজন পাকিস্তানি গায়ক, সুরকার ও চলচ্চিত্র অভিনেতা। তিনি তাঁর ক্যারিয়ারের বেশিরভাগ সময় কাটিয়েছেন ভারতের বলিউডে। তিনি পাকিস্তান ও ভারতে অসংখ্য জনপ্রিয় গান গেয়েছেন। তিনি মূলত তাঁর 'ভোকাল বেল্টিং' পদ্ধতির জন্য সুপরিচিত। তিনি প্রধানত হিন্দি, উর্দু ও পাঞ্জাবি ভাষায় গান করেন, তবে তিনি বাংলাতেও গান গেয়েছেন। ২০০৮ সালে আতিফ আসলাম পাকিস্তানের চতুর্থ-সর্বোচ্চ বেসামরিক সম্মান তমঘা-এ-ইমতিয়াজ-এ ভূষিত হন।